b'\n_START_ARTICLE_\nCauca\n_START_PARAGRAPH_\nCauca on yksi Kolumbian 32 departementista. Sen p\xc3\xa4\xc3\xa4kaupunki on Popay\xc3\xa1n, pinta-ala 29\xc2\xa0308 km\xc2\xb2 ja asukasluku vuonna 2009 oli noin 1,3 miljoonaa._NEWLINE_Kohta, jossa l\xc3\xa4ntinen ja keskinen vuorijono eroavat toisistaan, sijaitsee Caucan departementissa, samoin kuin suurten jokien Magdalena, Cauca, Caquet\xc3\xa1 ja Pat\xc3\xada l\xc3\xa4hteet. Alueella on j\xc3\xa4rvi\xc3\xa4, vesiputouksia ja kuumia l\xc3\xa4hteit\xc3\xa4. Departementti on Kolumbian toiseksi suurin sokeriruo\xe2\x80\x99on tuotantoalue.'